
Projekteerimistingimuste määramine
(Malmi tn.1 hoone siseruumide rekonstrueerimine 
autoremonditöökoja, õmblustsehhi ja bürooruumide tarbeks)

1. ASJAOLUD JA MENETLUSE KÄIK

15.12.2008. a. Narva Tuletõrjeühing, registrikood 80015599, asukoht Malmi tn.1, Narva linn, keda esindab juhatuse liige Ljubov Vesselova, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Malmi tn.1 hoone siseruumide rekonstrueerimise ehitusprojekti koostamiseks autoremonditöökoja, õmblustsehhi ja bürooruumide tarbeks. Narva linnas Malmi tn.1 asuv kinnistu, katastritunnusega 51101:001:0032, pindalaga 1565,0 m2, kuulub Narva Tuletõrjeühingule vastavalt väljavõttele kinnistusraamatust.
2. ÕIGUSLIKUD JÄRELDUSED

Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

3. OTSUS

3.1  Määrata projekteerimistingimused Malmi tn.1 hoone siseruumide rekonstrueerimise ehitusprojekti koostamiseks autoremonditöökoja, õmblustsehhi ja bürooruumide tarbeks järgnevalt:                   

	3.1.1. ÜLDANDMED



	3.1.1.1  Tellija


	Narva Tuletõrjeühing, registrikood 80015599 

Malmi tn.1, Narva linn

	3.1.1.2  Asukoht, algandmed                                         
	Narva linn, Malmi tn.1
Ehitisregistri kood 118009934
Maakasutuse sihtotstarve: riigikaitsemaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 15.12.08.a avaldus nr.2292/1-12, Ljubov Vesselova
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Malmi tn.1 hoone siseruumide rekonstrueerimine 

autoremonditöökoja, õmblustsehhi ja bürooruumide tarbeks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Eesti Standard EVS 812-4:2005 „Tööstus- ja laohoonete ning garaažide tuleohutus” jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Tiitellehel ka kirjanurkades esitada vastutavate spetsialistide originaalallkirjad.

3.3.5    Projekt peab olema heaks kiidetud kõigil ehitusseadusega ettenähtud juhtudel.

3.3.6    Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon). 

3.3.7    Esitada projekti nimetus vastavalt projekteerimistingimustele.

3.3.8    Väljastatud projekteerimistingimused lisada ehitusprojekti kausta lisana.
3.3.9    Tehniliste näitajate esitamiseks kasutada ehitisregistri blanketti „Mitteeluruumi olulised tehnilised andmed”.
3.3.10  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone gabariidid ning fassaadide välisviimistlus: olemasolevad.
3.4.2 Hoone siseruumide kasutamise otstarvete muutmine: autoremonditöökoda, õmblustsehh ja bürooruumid.

3.4.3 Vajadusel aknaraamide ja uste vahetamine: esitada korruste avade täitmise plaanid ning akende ja uste spetsifikatsioon. Näidata akende avamise suunad.
3.4.4 Vajadusel siseruumide ümberplaneerimine: toimuda mittekandvate vaheseinte arvelt. Esitada lammutatavate seinte plaan.

3.4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.6 Sisetehnosüsteemide rekonstrueerimine: lähtuda punktist 3.5.1.
3.4.7 Muud nõuded: vastavalt ekspertiisiotsusele.
3.4.8 Parkimiskohad: lahendada Malmi tn.1 krundi piirides.  
3.4.9 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.10 Asendiplaan: näidata tehnovõrgud, sõidu- ja kõnniteede ning parkimiskohtade paiknemine jne.
3.4.11 Vaated: näidata reklaami asukoht, akende ja ukse värvitoonid, projekteeritav ala jne.
3.4.12 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.13 Projekti koosseisus esitada lisaks:   
- situatsiooniskeem,

- ruumide inventeerimisplaanid ja hoone püstlõige,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Välisvõrkude rekonstrueerimise või projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia siseruumide ja sisetehnosüsteemide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Kandetarindite ümberehitamine on lubatud vaid ehitusprojekti sõltumatu ekspertiisi olemasolu korral ning tarindite tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
3.6.3 Malmi tänavale projekteeritavad parkimiskohad kooskõlastada Linnavara ja-Majandusametiga.
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Muinsuskaitseamet.

3.7.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1   Korraldus jõustub teatavakstegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

